Panagiόtis Nikolόpoulos

Panagiόtis Nikolόpoulos, tuntud ka kui Tákis Nikolόpoulos (kreeka keeles Παναγιώτης Νικολόπουλος; Τάκις Νικολόπουλος; sündinud 1. novembril 1957 Ateenas), on kreeka malekohtunik ja malefunktsionnäär, rahvusvaheline arbiiter (1993).

Ehitusinseneri haridusega Nikolopoulos on FIDE arbiitrite komisjoni auesimees (kuni 2018. aastani esimees). Ta on olnud peakohtunik paljudel tippvõistlustel: maleolümpiatel (2012, 2014, 2018), MM-tiitlimatšidel (2010, 2016), naiste MM-tiitlimatšidel (2013), pretendentide turniiril (2014), maailmameistrivõistlustel kiir- ja välkmales (2017, 2019),  FIDE Grand Prix' sarja turniiridel (2013, 2016, 2017, 2019), Euroopa meistrivõistlustel (2009), juunioride maailmameistrivõistlustel (2012, 2017), noorte maailmameistrivõistlustel (2010, 2015, 2016, 2018, 2019), Euroopa noorte meistrivõistlustel (2014, 2017), võistkondlikel maailmameistrivõistlustel (2009. 2011, 2013, 2015) ning Euroopa võistkondlikel meistrivõistlustel (2008, 2013, 2017).
pisi|left|Bakuus peetud maleolümpia peakohtunik Faiq Həsənov ja turniiridirektor Panagiόtis Nikolόpoulos (2016)
Nikolopoulos on tegutsenud ka võistluskorraldajana. 2016. aastal oli ta Bakuus toimunud maleolümpia turniiridirektor.

Viited

Välislingid
Panagiόtis Nikolόpoulos FIDE andmebaasis
87th FIDE Congress Baku, Azerbaijan, 5-13 September 2016, Arbiters’ Commission Meeting. arbiters.fide.com, 23. september 2016

Kategooria:Kreeka malefunktsionäärid
Kategooria:Kreeka malekohtunikud
Kategooria:Sündinud 1957